ЗАЦВЯРДЖАЮ

Дырэктар дзяржаўнай

установы адукацыі

“Варнянская сярэдняя школа”

А.І. Юркойць

\_\_\_\_\_\_2023

Палажэнне аб апорнай установе адукацыі

дзяржаўнай установы адукацыі “Варнянская сярэдняя школа”   
па арганізацыі інтэграванага навучання і выхавання

1. АГУЛЬНЫЯ ПАЛАЖЭННІ

Дадзенае Палажэнне вызначае мэты, задачы, умовы стварэння і парадак арганізацыі дзейнасці апорнай установы, якая рэалізуе спецыяльныя адукацыйныя праграмы на ўзроўні дашкольнай, агульнай сярэдняй адукацыі.

Статус “Апорная ўстанова адукацыі” надаецца ўстанове адукацыі на падставе загада начальніка аддзела адукацыі Астравецкага райвыканкама.

Прызнанне ўстановы адукацыі апорнай установай адукацыі не праводзіць да змены арганізацыйна-прававой формы, тыпу і віду адукацыйнай установы і ў яе Статуце не фіксуецца.

Апорная ўстанова адукацыі ў сваёй дзейнасці кіруецца Канстытуцыяй Рэспублікі Беларусь, Кодэксам Рэспублікі Беларусь аб адукацыі, нарматыўнымі прававымі дакументамі Рэспублікі Беларусь і іншымі лакальнымі актамі.

1. ЗАДАЧЫ АПОРНАЙ УСТАНОВЫ АДУКАЦЫІ

Задачамі апорнай установы адукацыі з’яўляюцца: забеспячэнне даступнасці адукацыі, у тым ліку асобам з асаблівасцямі псіхафізічнага развіцця ў адпаведнасці з іх станам здароўя і пазнавальнымі магчымасцямі на ўзроўні дашкольнай і агульнай сярэдняй адукацыі;

стварэнне спецыяльных умоў для атрымання адукацыі асобам з асаблівасцямі псіхафізічнага развіцця і аказання ім карэкцыйна ­педагагічнай дапамогі;

канцэнтрацыя матэрыяльна-тэхнічных, педагагічных і інфармацыйных рэсурсаў па пытаннях развіцця, навучання і выхавання асоб з асаблівасцямі псіхафізічнага развіцця;

стварэнне неабходнага аптымальнага адаптыўнага адукацыйнага асяроддзя для навучання і выхавання асоб з асаблівасцямі псіхафізічнага развіцця;

назапашванне практычнага вопыту работы з дзецьмі з асаблівасцямі псіхафізічнага развіцця, яго распаўсюджванне ў адукацыйнай практыцы раёна;

работа з навучэнцамі, законнымі прадстаўнікамі, педагогамі ўстаноў адукацыі па фарміраванні пазітыўнага стаўлення да асоб з асаблівасцямі псіхафізічнага развіцця;

арганізацыя валанцёрскай работы па суправаджэнні асоб з асаблівасцямі псіхафізічнага развіцця;

удзел у распрацоўцы рэгіянальных праграм, метадычнай падтрымцы спецыялістаў, якія працуюць з дзецьмі з асаблівасцямі псіхафізічнага развіцця ва ўмовах адукацыйнай інтэграцыі;

стварэнне “банка” сучасных навучальных і іншых выданняў па пытаннях выхавання і навучання асоб з асаблівасцямі псіхафізічнага развіцця;

арганізацыя і правядзенне семінараў, практыкумаў і іншых мерапрыемстваў па пытаннях навучання і выхавання асоб з асаблівасцямі псіхафізічнага развіцця;

аказанне арганізацыйна-метадычнай дапамогі адміністрацыі ўстаноў адукацыі, якія рэалізуюць адукацыйныя праграмы спецыяльнай адукацыі;

арганізацыя і правядзенне кансультацый для педагагічных работнікаў раёна, якія рэалізуюць адукацыйныя праграмы спецыяльнай адукацыі па пытаннях развіцця, навучання, выхавання асоб з асаблівасцямі псіхафізічнага развіцця з выкарыстаннем адпаведных рэсурсаў апорнай установы адукацыі;

эфектыўнае выкарыстанне матэрыяльных, фінансавых і кадравых рэсурсаў.

3. АСНОЎНЫЯ НАПРАМКІ ДЗЕЙНАСЦІ АПОРНАЙ УСТАНОВЫ

З.1. падрыхтоўчая работа з навучэнцамі і іх законнымі прадстаўнікамі па прыняцці ўмоў і правілаў функцыянавання групы і класаў інтэграванага навучання і выхавання;

1. падбор кадраў для працы ў групах і класах інтэграванага навучання і выхавання;
2. арганізацыя і ажыццяўленне на дыягнастычнай аснове карэкцыйна-адукацыйнага працэсу, карэкцыйна-педагагічнай дапамогі асобам з асаблівасцямі псіхафізічнага развіцця;
3. удзел у распрацоўцы праграмна-метадычнага забеспячэння працэсу спецыяльнага навучання і выхавання;
4. арганізацыя працы валанцёраў з ліку навучэнцаў, бацькоў для працы з асобамі з асаблівасцямі псіхафізічнага развіцця;
5. фарміраванне ў грамадстве талерантнага стаўлення да асоб з асаблівасцямі псіхафізічнага развіцця
6. стварэнне адаптыўнага адукацыйнага асяроддзя ва ўстанове адукацыі;
7. правядзенне інклюзіўных творчых, спартыўных і фізкультурна-аздараўленчых мерапрыемстваў;
8. ажыццяўленне комплекснага псіхолага-псіхолага-педагагічнага суправаджэння навучэнцаў з асаблівасцямі псіхафізічнага развіцця;
9. актыўнае выкарыстанне ў карэкцыйна-адукацыйным працэсе сучасных інфармацыйных камунікатыўных тэхналогій, адэкватных магчымасцямі патрэбам навучэнцаў.
10. АРГАНІЗАЦЫЯ ДЗЕЙНАСЦІ АПОРНАЙ УСТАНОВЫ АДУКАЦЫІ

Дзейнасць апорнай адукацыйнай установы накіравана на стварэнне адзінай навукова-метадычнай прасторы, якая забяспечвае рэалізацыю асноўных напрамкаў спецыяльнай адукацыі.

Дзейнасць адукацыйнай установы ў рэжыме апорнай можа быць спынена ў выпадку незапатрабаванасці змястоўных і арганізацыйных форм дзейнасці адукацыйнай інтэграцыі або па іншых абгрунтаваных прычынах.

Апорная ўстанова адукацыю мае права ажыццяўляць міжнароднае супрацоўніцтва ў сферы адукацыі ў парадку, устаноўленым заканадаўствам Рэспублікі Беларусь.

Апорная ўстанова адукацыі мае права ажыццяўляць эксперыментальную і інавацыйную дзейнасць у адпаведнасці з заканадаўствам.

1. ФІНАНСАВАННЕ ДЗЕЙНАСЦІ АПОРНАЙ УСТАНОВЫ АДУКАЦЫІ

Фінансаванне дзейнасці апорнай установы адукацыі ажыццяўляецца за кошт бюджэтных сродкаў, што выдзяляюцца ўстанове адукацыі з мясцовага бюджэту, а таксама іншых крыніц фінансавання, не забароненых заканадаўствам Рэспублікі Беларусь.